Një vit mbas fjalimit të presidentit Obama në Kajro
Fjalimi i zotit Obama ngjalli shpresën për ngushtimin e dallimeve mes myslimanëve dhe Amerikës në shumë fronte
Para një viti, Presidenti Obama mbajti në Kairo një fjalim me qëllim përmirësimin e marrëdhënieve ndërmjet Shteteve të Bashkuara dhe myslimanëve në botë. Ai u përpoq të shfaqte respektin amerikan për Islamin dhe të sinjalizonte fundin e politikave të paraardhësit të tij, Xhorxh W. Bush, luftërat e të cilit në Irak dhe në Afganistan thelluan dyshimet në të dy anët. Sot, një vit më pas, Zëri i Amerikës intervistoi një numër myslimanësh – nga vendet arabe, Azia e Jugut dhe Indonezia – për të parë se ç’mendojnë ata, pra nëse zoti Obama i ka përmbushur premtimet. Përgjithësisht, të intervistuarit shprehën zhgënjim. Fjalimi i zotit Obama ngjalli shpresën për ngushtimin e dallimeve mes myslimanëve dhe Amerikës në shumë fronte – fetar, shoqëror dhe ekonomik. Sot, disa mendojnë se premtimet e tij të mëdha mund të kenë qenë e meta thelbësore e fjalimit. Hala Mustafa, redaktore e revistës egjiptiane , ishte e pranishme gjatë fjalimit. Said Sadek, profesor në Universitetin Amerikan në Kairo, është dakord me këtë. Jashtë Universitetit të Kairos, ku zoti Obama u prit me duartrokitje të stuhishme, ky student jep mendim të përzier. Në vende me shumicë myslimane, jo të gjithë po humbasin shpresën. Indonezia ka popullsinë më të madhe myslimane në botë. Zoti Obama jetoi në Indonezi për një kohë gjatë fëmijërisë dhe do të shkojë atje në mes të qershorit. Disa argumentojnë se dështimi në përmirësimin e marrëdhënieve nuk është faji i zotit Obama. Izraeli luan rol të veçantë në marrëdhëniet ndërmjet Shteteve të Bashkuara dhe myslimanëve. Në Kairo, zoti Obama premtoi se do të kundërshtonte vendbanimet e reja izraelite në territoret e pushtuara. Ndërtimet e vendbanimeve kanë vazhduar. Megjithatë në Indonezi, disa shohin përparim. Ndërkaq, ka edhe shumë dyshime. Në Pakistan, Shtetet e Bashkuara kanë qenë të përfshira në sulmin kundër zonave fisnore talibane në afërsi të kufirit afgan. Goditjet me avionë pa pilotë në bazat talibane nuk janë të mirëpritura nga pakistanezët. Një student në Islamabad u shpreh kështu për Presidentin Obama. Një tjetër student, Saif Shah, e vazhdon diskutimin më tej. Kjo pasqyron atë që zoti Obama e tha në Kairo para një viti. Duke parashikuar kritika, edhe vetë presidenti bëri thirrje për durim.